recursal/SuperWikiNEXT-32B huggingface dataset:
"הכתב הצבאי שלנו" קריקטורה של ראסל ב"פאנץ'", 1881
**ויליאם הווארד ראסל** (באנגלית: **William Howard Russell**;‏ 28 במרץ 1820 - 11 בפברואר 1907) היה כתב צבאי של הטיימס במלחמת קרים במשך 22 חודשים. מאבות הדיווח הצבאי ואבי סוגת "הדיווח המעורב", שלא רק דיווח על הקרבות אלא הביא באופן חי את תחושותיו של החייל הפשוט בקרב ובכוננות. דיווחיו, שהועברו חלקית באמצעות הטלגרף, ישירות למערכת העיתון, קירבו את שדה הקרב אל הקוראים. כך, למשל, דיווחיו על ההפקרות בשדה הרפואה הצבאית הניעו את פלורנס נייטינגייל להגיע לשדה הקרב ולפתח שם שירות אחיות מקצועי. דיווחיו על כישלון הסתערות הבריגדה הקלה, תרמה לדיון ציבורי בנושא בבריטניה.

תולדות חייו
-----------

נולד בעיירה טאלה (Tallaght) מדרום לדבלין, אירלנד למשפחה שמוצאה מלימריק, אביו היה פרוטסטנטי ואמו קתולית. בילדותו עבר עם משפחתו לליברפול. ב-1838 החל ללמוד בטריניטי קולג', ב-1842 החל ללמוד בקיימברידג' אולם שנה מאוחר יותר נשלח על ידי הטיימס לסקר את פגישותיו של דניאל או'קונל באירלנד ונשאר שם לעבוד ככתב הטיימס באירלנד. ב-1849 סיקר סכסוך גבול בין דנמרק לפרוסיה.

ב-1854 נשלח למלטה לשם סיקור ההערכות הבריטית ומיד עם התלקחות המלחמה בקרים ביוני עבר לחזית שם. ראסל האירי, בעל ההליכות הפשוטות, התערב בקלות בין החיילים, שתה ועישן עמם וכך שאב ידיעות ואווירה אותנטית. חלק מן הקצינים סירבו לתת לו לעבוד עם חייליהם. למעט חודש דצמבר 1854, בו בילה בקונסטנטינופול בחופשה, לא עזב ראסל את קרים עד סוף 1855. הוא דיווח בפירוט על הזוועות שראה, כולל טיפול בפצועים, כריתות גפים ומגפות מלריה וכולרה מהם נפגעו הכוחות ולא חסך ביקורת משלטונות הצבא והכוח הרפואי והסיעודי הדל בשטח. דיווחיו הניעו פעולה בבריטניה להתגייסות כוחות רפואה וסיעוד לטובת החיילים בחזית ולהסדרת הטיפול הרפואי.

ב-1856 סיקר את הכתרת הצאר אלכסנדר השני ולאחר מכן יצא להודו, לסיקור דיכוי מרד לאקנאו. ב-1861 יצא לוושינגטון די. סי. וכתב יומן בו תיאר את מלחמת האזרחים האמריקנית. ב-1865 תיעד את הנחת הכבל התת-ימי הטרנס-אטלנטי וכתב על כך את הספר "The Atlantic Telegraph"‏. ב-1870 היה עד למלחמת צרפת–פרוסיה, גם עליה כתב יומן.

ב-1895 קיבל אות מפקד במסדר הוויקטוריאני המלכותי מאת אדוארד השביעי, מלך הממלכה המאוחדת.

קישורים חיצוניים
----------------

ויקישיתוף מדיה וקבצים בנושא **ויליאם הווארד ראסל** בוויקישיתוף
* ספריו, פרויקט גוטנברג
* כתביו, ארכיון האינטרנט
* ביוגרפיה
* כתבי ויליאם הווארד ראסל בפרויקט גוטנברג (באנגלית)
* ויליאם הווארד ראסל, באתר "Find a Grave" (באנגלית)

הערות שוליים
------------

1. ↑  השפעת דיווחיו של ראסל על נייטינגייל
2. ↑  על הספר הטלגרף האטלנטי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267332205171
* BnF: cb12232636j (data)
* GND: 104348437
* ISNI: 0000 0000 8121 4449
* LCCN: n50036052
* NKC: kup19960000085230
* NLA: 35469233
* NLG: 154699
* NTA: 069408297
* PIC: 67877
* RKD: 384256
* SNAC: w6br8vzf
* SUDOC: 079284353
* Trove: 964391
* VIAF: 42275360
* WorldCat: lccn-n50036052

 |
**אנדרה קויפרס** (בהולנדית: **André Kuipers**; נולד ב-5 באוקטובר 1958 באמסטרדם) הוא אסטרונאוט בשירות סוכנות החלל האירופית ורופא הולנדי. שהה כ-203 ימים בחלל.

השכלה ושירות צבאי
-----------------

קויפרס השלים את לימודי הרפואה שלו ב-1987 באוניברסיטת אמסטרדם.
בין השנים 1987–1988 שירת ביחידת הרפואה של חיל האוויר ההולנדי.

קריירה כאסטרונאוט
-----------------

נבחר לקבוצת האסטרונאוטים של ESA ב-1998.
ב-18 באפריל 2004 הפך להיות ההולנדי השני היוצא לטיסת חלל. הוא טס בחללית רוסית סויוז TMA-4, יחד עם אסטרונאוט אמריקאי ורוסי לתחנת החלל הבינלאומית. במהלך שהות בתחנת החלל הוא ביצע מספר ניסויים. הוא שב לכדור הארץ בתום 10 ימים בחלל בחללית סויוז TMA-3.

לאחר הטיסה בחלל מונה קויפרס למרצה שלא מן המניין באוניברסיטה הפרוטסטנטית של אמסטרדם (Vrije Universiteit) בפקולטות מדעים מדויקים ורפואה.

קויפרס שב לחלל ב-2011, והפך לאסטרונאוט ההולנדי הראשון שטס בחלל יותר מפעם אחת. הוא השתתף במשלחת 30 ומשלחת 31 לתחנת החלל הבינלאומית. הוא המריא ב-21 בדצמבר 2011 ונחת ב-1 ביולי 2012, לאחר שהות של 192 יום, 18 שעות ו-58 דקות. במהלך שהותו בתחנת החלל ביצע למעלה מ-50 ניסויים והיה אחראי על פעולות העגינה של חללית המטען האוטומטית ATV.עם נחיתתו, סה"כ שהה בחלל 203 ימים, 15 שעות ו-51 דקות.

קויפרס על תחנת החלל הבינלאומיתקויפרס על תחנת החלל הבינלאומית
קויפרס נשוי ואב לשלוש בנות ובן.

אותות ועיטורים
--------------

קויפרס נושא אותות כבוד ומדליות הולנדיים שונים:

* אביר מסדר אריה הזהב של בית נסאו (2004)
* אביר מסדר אריה הולנד (2012)
* ב-2013 היה אחד מאבירי המלך (King of Arms) בטקס הכתרתו של מלך הולנד וילם אלכסנדר
* מדליית הכבוד לאומנויות ולמדע של מסדר בית אורנג' (2022)

קישורים חיצוניים
----------------

ויקישיתוף מדיה וקבצים בנושא **אנדרה קויפרס** בוויקישיתוף
* אנדרה קויפרס, ברשת החברתית אקס (טוויטר)
* ביוגרפיה בשירות החלל האירופי (באנגלית)

הערות שוליים
------------

1. 1 2  אנדרה קויפרס באתר spacefact
2. ↑  רשימת ניסויים של קויפרס בטיסה ראשונה
3. 1 2  ביוגרפיה של אנדרה קויפרס באתר סוכנות החלל האירופאית

|  |  |
| --- | --- |
| בקרת זהויות עריכת הנתון בוויקינתונים | 
* GND: 1047702118
* ISNI: 0000 0003 9593 596X
* NTA: 266043747
* VIAF: 290813445
* WorldCat: viaf-290813445

 |
**ג'ורדן לארסון** (בשוודית: **Jordan Larsson**; נולד ב-20 ביוני 1997) הוא כדורגלן שוודי, המשחק בעמדת החלוץ בפ.צ. קופנהגן.

קריירת מועדונים
---------------

לארסון, נולד ברוטרדם שבהולנד. הוא בנו של כדורגלן העבר הנריק לארסון ונקרא על שמו של מייקל ג'ורדן. כאשר היה בן 7, לארסון הצטרף ללה מאסיה. בגיל 9, חזר עם משפחתו לשוודיה והצטרף לקבוצת הילדים של הוגבורג. בגיל 15, הצטרף לקבוצה הבוגרת ששיחקה בליגה הרביעית השוודית.

ב-24 ביולי 2014, לארסון חתם לחמש שנים בהלסינגבורג מליגת העל השוודית. 3 ימים לאחר מכן, לארסון ערך את הופעת הבכורה שלו בקבוצה בתיקו 1-1 נגד ארברו. ב-26 באוגוסט, לארסון הבקיע צמד בניצחון 1–4 נגד טורסלנדה במסגרת הגביע השוודי. בנובמבר 2014, מונה אביו למאמנו בהלסינגבורג. ב-6 ביוני 2015, לארסון הבקיע את שער הליגה הראשון שלו בקבוצה, בניצחון 0–3 נגד אטווידברג.

ב-2 בינואר 2017, לארסון חתם בניימכן מליגת העל ההולנדית. 10 ימים לאחר מכן, לארסון ערך את הופעת הבכורה שלו בקבוצה בניצחון 0–1 נגד וילם II. ב-18 באוגוסט, הבקיע צמד בניצחון 1–3 נגד אלמיירה סיטי.

ב-2 בינואר 2018, לארסון חזר לשוודיה, כאשר חתם לשלוש שנים בנורשפין. ב-23 באוגוסט 2018, לארסון הבקיע שלושער בניצחון 0–10 נגד ברוטבי מהליגה השישית, במסגרת הסיבוב השני של הגביע השוודי. ב-18 ביולי 2019, לארסון ערך את הופעת הבכורה שלו בזירה האירופית, בניצחון 1–2 נגד סנט פטריק את'לטיק האירית במסגרת מוקדמות הליגה האירופית, בו גם הבקיע את שער הבכורה שלו בזירה האירופית.

ב-2 באוגוסט 2019, לארסון חתם בספרטק מוסקבה מליגת העל הרוסית תמורת כ-4 מיליון אירו. ב-27 באוקטובר 2019, לארסון הבקיע צמד בניצחון 0–3 בדרבי נגד לוקומוטיב מוסקבה.

ב-5 באוגוסט 2022 חתם לשלוש עונות בשאלקה 04. ב-28 בינואר 2023 הושאל לפ.צ. קופנהגן.

קריירה בינלאומית
----------------

בצעירותו, לארסון שיחק בנבחרות הצעירות של שוודיה. ב-7 בינואר 2018, לארסון ערך את הופעת הבכורה שלו בנבחרת הבוגרת, בתיקו 1-1 נגד אסטוניה במשחק ידידות שנערך באבו דאבי. יומיים לאחר מכן, הבקיע את שער הבכורה שלו בנבחרת במשחק ידידות נגד מולדובה שנערך בדוחה.

לארסון נכלל בסגל הנבחרת לקראת יורו 2020.

קישורים חיצוניים
----------------

ויקישיתוף מדיה וקבצים בנושא **ג'ורדן לארסון** בוויקישיתוף
* ג'ורדן לארסון, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Forward Jordan Larsson joins FC Schalke 04, Fußball, ‏2022-08-05 (באנגלית אמריקאית)

| **נבחרת שוודיה – יורו 2020** |
| --- |
| 1 אולסן • 
2 לוסטיג • 
3 לינדלף • 
4 גרנקוויסט • 
5 בנגטסון • 
6 אוגוסטינסון • 
7 ס. לארסון • 
8 אקדל • 
9 ברג • 
10 פורסברג • 
11 איסק • 
12 יוהנסון •
13 סוונסון • 
14 הלנדר •
15 סמה •
16 קראפט •
17 קלאסון •
18 יאנסון •
19 סוונברג •
20 כ. אולסון •
21 קולוסבסקי •
22 קוואיסון •
23 נורדפלט •
24 דניאלסון •
25 ג'. לארסון •
26 קאז'יסט •
מאמן: אנדרסון | שוודיהשוודיה |
**גודפריד בומאנס** (בהולנדית: **Godfried Jan Arnold Bomans**;‏ 2 במרץ 1913 – 22 בדצמבר 1971) היה סופר, אישיות טלוויזיונית פופולרי הולנדי, קתולי וחסיד אומות העולם מהולנד.

ביוגרפיה
--------

בומאנס נולד בהג וגדל בהרלם. אביו היה פקיד במשרד עורכי דין. בנעוריו הפגין בומאנס עניין בספרות. הוא היה עורך עיתון בית ספרו ופרסם סיפורים קצרים, בין היתר במגזינים ספרותיים ובעיתוני סטודנטים. בין השנים 1933–1938 למד משפטים באוניברסיטת אמסטרדם.

### בתקופת מלחמת העולם השנייה

בשנת 1940 כתב בומאנס את הספר **אריק, או ספר החרקים הקטן** (Erik of het klein insectenboek), שזכה לתפוצה נרחבת בתקופת הכיבוש הנאצי ויצא בעשר מהדורות בשנים 1940–1941.

עד 1942 למד בומאנס פסיכולוגיה ופילוסופיה באוניברסיטת נימכן. בשנת 1943 פרש מלימודיו ושב להרלם, שם הציל את חייו של יהודי בשם הנס ליכטנשטיין, ועל כך הוכר כחסיד אומות העולם.

### לאחר המלחמה

בשנת 1946 החל בומאנס לפרסם סדרת ספרים בשם **הרפתקאותיו של פא פינקלמן** (De avonturen van Pa Pinkelman). עיקר פרסומו בא לו מספרי סיפורי הפיות שכתב בסגנון מודרני ומספריו ההומוריסטיים בהם שולבה חכמת חיים ואירוניה. סיפוריו פורסמו בעיתון היומי בעל התפוצה הנרחבת **de Volkskrant** ("עיתון העם"). עד 1967 פרסם בעיתון זה טורים דו שבועיים.

בשנת 1950 היה שותף להקמתו של מועדון אמנים בהרלם, מועדון שנודע בעיקר בהשפעותיו הספרותיות. בשנות החמישים והשישים זכו יצירותיו לתפוצה נרחבת בהולנד אם כי לא להכרת הביקורת או לפרסים. הוא הופיע בטלוויזיה והתארח בתוכניות רדיו - אחד הסופרים הראשונים בהולנד שזכו לכך. בסוף שנות החמישים ובתחילת שנות השישים הפך בומאנס לאישיות תקשורתית מוכרת, למורת רוחם של מבקרי אמנות רבים, שלא אהבו את הופעתו חסרת הרצינות בתוכניות אלה. בשנת 1956 ייסד את הענף של אגודת חובבי צ'ארלס דיקנס בהולנד. בשנת 1969 מינתה אותו אגודת דיקנס בלונדון לסגן הנשיא ולחבר של כבוד, כאות הוקרה על מאמציו לקידום יצירתו של דיקנס בהולנד.

לאחר מותו
---------

אנתולוגיה של שלושת כרכי כתביו של בומאנס על דיקנס פורסמה בשנת 1972.
בשנת 1986 הוכר בומאנס על ידי יד ושם כחסיד אומות העולם.
בסוף שנות ה-90 של המאה ה-20 פורסמו כל יצירותיו בשבעה כרכים. בשנת 2004 עובד ספרו "אריק, או ספר החרקים הקטן" לסרט. בשנת 2009 החליט האיגוד האסטרונומי הבינלאומי לקרוא לאסטרואיד 23404 על שם בומאנס. את האסטרואיד גילה האסטרונום האמריקאי ממוצא הולנדי טום גרלס (אנ').

קישורים חיצוניים
----------------

ויקישיתוף מדיה וקבצים בנושא **גודפריד בומאנס** בוויקישיתוף
* גודפריד בומאנס, באתר "Find a Grave" (באנגלית)

הערות שוליים
------------

1. ↑  פועלו של בומאנס להצלת ליכטנשטיין בתקופת השואה באתר יד ושם (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258846405171
* BIBSYS: 90834640
* BnF: cb126839699 (data)
* BPN: 09814864
* GND: 118661264
* ISNI: 0000 0000 7835 0992
* LCCN: n79055103
* MusicBrainz: fca26770-679f-4ed0-96cd-d52a2ed32f40
* NKC: ola2003191534
* NLA: 35020063
* NTA: 068569807
* RERO: 02-A003021732
* RKD: 254441
* SUDOC: 066901863
* Trove: 458729
* ULAN: 500587338
* VIAF: 104108998
* WorldCat: lccn-n79055103

 |
אזור ה**אורינוקויה** (בספרדית: **Orinoquía**) הוא אזור גאוגרפי הנמצא בקולומביה, ואשר בו עובר נהר האורינוקו. האזור מכיל מישורים נרחבים בהם ניתן למצוא מגוון בעלי חיים, אזורי טבע עצומים לא מפותחים וכמה מהנהרות המרשימים ביותר בקולומביה. כמו מהקרבות החשובות ביותר בתקופת מלחמת העצמאות של קולומביה התרחשו באזור זה.

הערים הבולטות באזור האורינוקויה – וילהויסנסיו, יופאל, אראוקה, סן חוסה דל גואבירה, פוארטו לופז, טאמה, אגאזול, אורוקו, פוארטו קארניו, פוארטו ואינירידה.

פארקים בולטים באזור האורינוקויה – פארק הטבע הלאומי לה מקארנה (אנ'), פארק הטבע הלאומי אל טופארו (אנ').

גלריית תמונות
-------------

* תצלום שנלקח בחלק המזרחי של אזור האורינוקויהתצלום שנלקח בחלק המזרחי של אזור האורינוקויה
* נהר קנו קריסטאלס, המכונה גם "נהר חמשת הצבעים", בפארק הטבע הלאומי לה מקארנהנהר קנו קריסטאלס, המכונה גם "נהר חמשת הצבעים", בפארק הטבע הלאומי לה מקארנה

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **אורינוקויה** |
| ויקישיתוף תמונות ומדיה בוויקישיתוף: **אורינוקויה** |
**השערת ההפרעה הבינונית,** תאוריית ההפרעה הבינונית או היפותזת ההפרעה הבינונית, היא השערה העוסקת בגורמים המשפיעים על מגוון המינים בטבע. ההשערה מציעה שמגוון המינים המקומי יהיה מרבי כאשר ישנן הפרעות אקולוגיות שמתרחשות ברמה שאינה נמוכה מדי ואינה גבוהה מדי. ברמות נמוכות של הפרעה, מתרחש תהליך של סוקצסיה, בו מגוון המינים משתנה ממיני חברת החלוץ עד לחברת השיא, בתהליך איטי של החלפת המינים. בסופו של דבר ישלטו במערכת האקולוגית אורגניזמים תחרותיים יותר, אשר ידחקו להכחדה מינים תחרותיים פחות. ברמות גבוהות של הפרעה, לדוגמה עקב שריפות יער תכופות או השפעות אנושיות כמו כריתת יערות, יתרחשו הכחדות מקומיות של מינים ולכן המגוון יהיה נמוך. לפי השערת ההפרעה הבינונית, ברמות ביניים של הפרעה, המגוון יהיה מרבי, מכיוון שמינים המשגשגים בשלבים מוקדמים ומאוחרים של הסוקצסיה יכולים להתקיים במקביל.

ההשערה אינה חד משמעית עם הגדרותיה למונחים "ביניים" ו"הפרעה". היכולת להגדיר הפרעה נתונה כ"בינונית" תלויה מטבעה בהיסטוריה הקודמת של ההפרעות במערכת נתונה, כמו גם במרכיבי ההפרעה הספציפיים (כלומר התדירות, היקף, עוצמת או משך ההפרעות).

הערות שוליים
------------

1. ↑  Joseph H. Connell, Diversity in Tropical Rain Forests and Coral Reefs: High diversity of trees and corals is maintained only in a nonequilibrium state. **Science** 199, 1978-03-24, עמ' 1302–1310 doi: 10.1126/science.199.4335.1302
2. ↑  Dial, R.; Roughgarden, J. (1988). "Theory of marine communities: the intermediate disturbance hypothesis". *Ecology*. **79** (4): 1412–1424. doi:10.1890/0012-9658(1998)079[1412:TOMCTI]2.0.CO;2.
שלט רחוב אונדרוויזר באמסטרדם
**אברהם שמשון אונדרוויזר** (בהולנדית: **Abraham Samson Onderwijzer**; ‏24 ביולי 1862 – 17 בנובמבר 1934) היה רב ראשי בהולנד, מתרגם התורה להולנדית ומייסד האיגוד המקצועי היהודי-הולנדי "בצלאל".

ביוגרפיה
--------

אונדרוויזר נולד בעיר מוידן בהולנד, לשמשון אונדרוויזר ואשתו אליזבת ואן חלדר (Elisabeth van Gelder). למד בבית המדרש לרבנים באמסטרדם, בהנחיית הרב הראשי ד"ר יוסף הירש דינר (Joseph Hirsch Dünner), וכן באוניברסיטת אמסטרדם, שם סיים את חוק לימודיו בהצטיינות יתירה. בשנת 1886, בגיל 24 שנים בלבד, הוסמך לרבנות.

תרגום התורה להולנדית
--------------------

אונדרוויזר עמל על תרגום התורה עם פירוש רש"י לשפה ההולנדית. התרגום פורסם בחמישה כרכים בין שנת 1895 לבין שנת 1901. מטרתו של אונדרוויזר הייתה ליצור תרגום שיהיה נאמן ככל האפשר למקור, אך גם מובן לכל. התרגום נחל הצלחה ומצוי בשימוש עד היום.

האיגוד המקצועי "בצלאל"
----------------------

בשנת 1895 ייסד אונדרוויזר את האיגוד המקצועי היהודי "בצלאל". האיגוד מנה 200 חברים בשנת 1904, ברובם עובדי יהלומים, ופעל תוך שיתוף פעולה עם האיגודים המקצועיים הכלליים של אמסטרדם. אונדרוויזר שימש כנשיא-כבוד של האיגוד.

כהונה כרב ראשי והנצחה
---------------------

בשנת 1888 החליף אונדרוויזר את רב הקהילה האשכנזית באמסטרדם, הרב אברהם ואן לוּן (Abraham van Loen), שם כיהן כרב הראשון יליד הולנד. בשנת 1917 נבחר אונדרוויזר לכהן כרב הראשי באמסטרדם ובכל מחוז צפון הולנד, תפקיד בו כיהן עד מותו בתאונת חשמלית בשנת 1934.
הרב אונדרוויזר זכה להערכה רבה בהולנד. ביום השנה הארבעים לכהונתו ברבנות הוענק לו תואר אביר במסדר האריה ההולנדי (Order of the Netherlands Lion), מסדר הכבוד החשוב במדינה. כמה שנים אחרי מינויו לרב הראשי, הוא גם מונה לקצין ב"מסדר אורנג'-נסאו" (Order of Orange-Nassau).
אונדרוויזר הונצח ברובע המרכז של אמסטרדם, ברחוב שנקרא על שמו (A. S. Onderwijzerhof). הרחוב מצוי בסמיכות למוזיאון להיסטוריה יהודית באמסטרדם.

קישורים חיצוניים
----------------

ויקישיתוף מדיה וקבצים בנושא **אברהם שמשון אונדרוויזר** בוויקישיתוף
* אברהם בן שמשון אונדרויזר (1862-1934), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266284805171
* BPN: 08798249
* GND: 1051952646
* ISNI: 0000 0000 7018 6518
* NTA: 070685010
* VIAF: 98097256
* WorldCat: viaf-98097256

 |
**ראסמוס כריסטופר אלם** (בשוודית: **Rasmus Christoffer Elm**; נולד ב-17 במרץ 1988 בקאלמאר, שוודיה) הוא כדורגלן עבר שוודי ששיחק בעמדת הקשר וכיום עוזר מאמן בקאלמאר (אנ') ובנבחרת שוודיה.

קריירת מועדונים
---------------

בסוף אוגוסט 2009, אלם חתם חוזה לארבע שנים עם קבוצת הליגה ההולנדית, א.ז. אלקמאר. הוא ערך את הופעת הבכורה שלו שבועיים לאחר מכן, בהפסד לדן האג. מאמנה לשעבר של נבחרת שוודיה בכדורגל, לארס לאגרבק, אמר כי אלם הוא הכישרון הגדול ביותר ששוודיה הצליחה לייצר מאז זלאטן איברהימוביץ'. לאחר שנתיים של פציעות והחלמה מהן בתחילת שהותו באלקמאר, אלם חווה הצלחה בעונת 2011. הוא קיבל כמות לא מבוטלת של פרסי "איש המשחק" באותה עונה ושובח על ידי אוהדי הקבוצה על יכולות המסירה והבעיטות החופשיות שלו. בסוף עונת 2011-12, עזב אלם את הקבוצה לקבוצה הרוסית הגדולה, צסק"א, שם הוא חתם על חוזה לשלוש שנים.
ב-21 באוקטובר 2012 כבש את שערו הראשון במדי הקבוצה, כאשר הבקיע פנדל במשחק הניצחון 2-0 נגד רובין קאזאן.

ב-3 בינואר 2015 חזר לקאלמאר. במרץ 2020 הודיע על פרישה ממשחק ומונה לעוזר המאמן בקאלמאר.

נבחרת שוודיה
------------

בפברואר 2009, כבש אלם את שערו הראשון בנבחרת הבוגרת של שוודיה.

חיים אישיים
-----------

לראסמוס שני אחים, דוד המשחק באלפסבורג וויקטור המשחק בא.ז. אלקמאר.

קישורים חיצוניים
----------------

ויקישיתוף מדיה וקבצים בנושא **ראסמוס אלם** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
* פרופיל המאמן, באתר Transfermarkt

| **נבחרת שוודיה – יורו 2012** |
| --- |
| 1 איסאקסון • 
2 לוסטיג • 
3 מלברג • 
4 גרנקוויסט • 
5 מ.אולסון • 
6 אלם • 
7 לארסון • 
8 סוונסון • 
9 שלסטרם • 
10 איברהימוביץ' • 
11 אלמנדר • 
12 וילנד •
13 י.אולסון • 
14 היסן •
15 אנטונסון •
16 ורנבלום •
17 ספרי •
18 הולמן •
19 ביירמי •
20 טויבונן •
21 וילהלמסון •
22 רוזנברג •
23 הנסון •
מאמן: המרן | שוודיהשוודיה |

|  |  |
| --- | --- |
| בקרת זהויות עריכת הנתון בוויקינתונים | 
* SELIBR: 352367
* VIAF: 249743817
* WorldCat: viaf-249743817

 |
**רחל דייטש** (נכתב לעיתים: דויטש; 1868–1965), המכונה גם "רוחל דה-בובה", הייתה המיילדת המדופלמת הראשונה ביישוב העברי. היא פעלה כיובל שנים בצפת וסביבותיה ויילדה כ-50 אלף תינוקות.

ביוגרפיה
--------

רחל דייטש נולדה בצפת והתייתמה מהוריה בגיל צעיר. היא גדלה אצל סבה, הרב שמואל הלר, רבה של צפת. דייטש נישאה בגיל 17 ליצחק, אברך בן 19, ולזוג נולדו שבעה ילדים. לאחר שבעלה חלה ורותק למיטתו, החליטה דייטש, בעצת סבה, לצאת לחוץ לארץ כדי ללמוד מקצוע. הסב הפקיד בידי נכדתו מכתב המלצה המיועד לבנימין זאב הרצל. בשנת 1898 הגיעה דייטש לווינה, יחד עם שניים מילדיה. היא פגשה את הרצל שהציע לה ללמוד מיילדות בצורה מקצועית, על מנת שתוכל לעבוד במושבות בארץ ישראל. דייטש נועצה גם באדמו"ר מוויז'ניץ, שנתן לה את ברכתו והחלה בלימודים, שהוצאותיהם מומנו על ידי הרצל.

עם תום לימודיה בבית הספר למיילדות בווינה, אותם סיימה בהצטיינות, שבה דייטש לארץ ישראל ועבדה כמיילדת במושבות. לאחר מכן שבה לצפת, שם עבדה כחמישים שנה. היא פרשה מעבודתה בגיל 86 ועזבה את צפת למשך שנה, על מנת לנוח מקריאות הלילה. בגיל 92 נכחה בפעם האחרונה בלידה, כאשר נולד נינה רפי בן-גור.

על פי ההערכות, דייטש יילדה במהלך שנות עבודתה כ-50 אלף תינוקות.

דייטש הלכה לעולמה בשנת 1965 ונקברה בבית העלמין העתיק של צפת. המצבה של קברה עוצבה בדומה לקבר רחל בבית לחם.

עיריית צפת הנציחה את זכרה בשלט על גבי ביתה של דייטש בעיר העתיקה.

לקריאה נוספת
------------

* נסים לוי, פרקים בתולדות הרפואה בארץ ישראל 1799–1948, הוצאת הקיבוץ המאוחד, 1998, עמ' 301–302

קישורים חיצוניים
----------------

* על ידעני צפת ורוקחיה, חדשות, 25 באוקטובר 1993 (מוזכרת שם כ"רחל דויטש")

הערות שוליים
------------

1. ↑  ⁨נינים ובני נינים השאירה המיילדת הראשונה בארץ של כמח מאות איש ביניהם ראש עירית צפת ⁩ | ⁨מעריב⁩ | 23 יוני 1965 | אוסף העיתונות | הספרייה הלאומית, באתר www.nli.org.il
2. 1 2  ברכה בן-גור, הרצל נתן לה מילגה, מעריב, 17 באפריל 1964
3. ↑  צפורה שחורי-רובין, 'וייטב אלהים למילדֹת' - מיילדות עבריות בארץ-ישראל בשלהי התקופה העותמאנית, **מסכת, חוברת ח, תשס"ט 2008**, הפקולטה למדעי היהדות באוניברסיטת בר-אילן, 2008, עמ' 73 (מוזכרת כ"רחל דויטש")
4. ↑  רחל דייטש| ⁨דבר⁩ | 22 יוני 1965 | אוסף העיתונות | הספרייה הלאומית, באתר www.nli.org.il
5. ↑  יחזקאל המאירי, רבבות הילדים של רוחל דה-בובה, **לאשה, גיליון 951, 29 ביוני 1965**
6. ↑  לכה דודי נצאה השדה-שבת בצפת עיר המקובלים | Sefaria, באתר www.sefaria.org

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רחל דייטש"**.
ז'אן לאמפל-דה חרוט, שנייה משמאל.
**ז'אן לאמְפְּל-דה חְרוֹט** (הולנדית: Jeanne Lampl-de Groot;‏ 16 באוקטובר 1895 - 4 באפריל 1987) הייתה פסיכיאטרית הולנדית שעבדה עם זיגמונד פרויד וחקרה את מיניות האישה.

ביוגרפיה
--------

לאמפל-דה חרוט נולדה בסחידאם, שלישית מבין ארבעה ילדים, להנרייטֶה דופונט ול-מ.ק.מ. דה חרוט. היא השלימה לימודי תואר ראשון ברפואה באוניברסיטת ליידן והמשיכה באוניברסיטת אמסטרדם, שם השלימה לימודי דוקטור לרפואה בשנת 1921.

מיד לאחר השלמת לימודיה, נסעה לאמפל-דה חרוט ללמוד עם זיגמונד פרויד במשך שלוש שנים. במהלכן, יצרה קשר אישי ומקצועי קרוב עם פרויד ועם בתו, אנה פרויד. לאחר שלמדה עם פרויד, המשיכה להשתלם בפסיכואנליזה במכון הפסיכואנליטי של ברלין, בין 1925 ל-1933. לאחר מכן, בעקבות עליית הנאצים לשלטון, עברה לווינה ועבדה במכון הפסיכואנליטי שם במשך חמש שנים.

לאחר שובה להולנד, זמן קצר לפני האנשלוס של הנאצים לאוסטריה, יסדה עם בעלה את המכון ההולנדי לפסיכואנליזה. שם פיתחה לאמפל-דה חרוט תוכנית הכשרה פורמלית למטפלים ולאנליסטים, וכן חיברה מספר מאמרים על מיניות האשה. לאחר מכן התמקדה בבדיקת הקשר בין פסיכואנליזה והמדעים.

לאמפל-דה חרוט זכתה לכיבודים רק בשלב מאוחר של חייה. בשנת 1963 הוכרזה סגנית נשיא של כבוד של איגוד הפסיכואנליזה הבינלאומי. אוניברסיטת אמסטרדם העניקה לה דוקטורט של כבוד בשנת 1970.

לאמפל-דה חרוט נישאה ב-7 באפריל 1925 להאנס לאמפל, אף הוא פסיכיאטר, אשר חיזר אחרי חברתה אנה פרויד בעבר. לזוג נולדו שני ילדים, הנרייטה ואדית. היא מתה ב-1987, בזוולה.

קישורים חיצוניים
----------------

ויקישיתוף מדיה וקבצים בנושא **ז'אן לאמפל-דה חרוט** בוויקישיתוף

הערות שוליים
------------

1. 1 2 3 4  אוגילווי, מרילין ביילי; הארווי, ג'וי דורות'י, **The biographical dictionary of women in science : pioneering lives from ancient times to the mid-20th century**, New York: Routledge, 2000, ISBN 0-415-92038-8

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277235205171
* BnF: cb11565565k (data)
* BPN: 31363200
* GND: 1129185877
* ISNI: 0000 0000 2297 4456
* LCCN: n83826950
* NTA: 071338608
* SUDOC: 177808470
* VIAF: 39371588
* WorldCat: lccn-n83826950

 |
**לוסיאנה ברגר** (באנגלית: **Luciana Berger**; נולדה ב-13 במאי 1981) היא פוליטיקאית יהודייה בריטית. כיהנה כנציגת מחוז ליברפול-וייברטרי בבית הנבחרים הבריטי.

רקע
---

ברגר נולדה למשפחה יהודית וגדלה בשכונת ומבלי שבלונדון. ב-2004 סיימה תואר ראשון באוניברסיטת ברמינגהאם והיא בעלת תואר שני בממשל מבירקבק, אוניברסיטת לונדון.

קריירה פוליטית
--------------

כיהנה במועצת התאחדות הסטודנטים של בריטניה כמתאמת פעילות בנושאי מלחמה בגזענות ובפשיזם. ב-2005 התפטרה מתפקידה בעקבות גילויי אנטישמיות מצד חברי ההתאחדות. לאחר מכן עבדה בחברת הייעוץ אקסנצ'ר. בשנים 2007 עד 2010 ניהלה את ארגון ידידי ישראל במפלגת הלייבור.

במאי 2010 נבחרה לנציגת מחוז ליברפול-וייברטרי בפרלמנט הבריטי. היא מונתה לשרה זוטרה לענייני אנרגיה ושינויי אקלים בממשלת הצללים של אד מיליבנד.

ב-2012 הפיקה וביימה סרט דוקומנטרי קצר בשם "Breadline Britain" על תופעת בתי התמחוי והעוני בבריטניה.

ב-2013 לשרה זוטרה לענייני בריאות בממשלת הצללים. לאחר בחירתו של ג'רמי קורבין למנהיג הלייבור מונתה ברגר לשרה לענייני בריאות הנפש בממשלת הצללים שלו. בריאיון לג'ואיש כרוניקל סיפרה ברגר מדוע החליטה להצטרף לקורבין שקושר לאנטישמיות ולמכחישי שואה. היא ציינה שההחלטה לא הייתה קלה עבורה והיא לא מסכימה עם כל מה שקורבין אמר לאורך השנים, אך נוצרה הזדמנות לכהן במשרה חדשה שתאפשר לקדם את הטיפול בתחום בריאות הנפש. היא התפטרה מתפקידה ב-27 ביוני 2016, במכתב ההתפטרות הודתה לקורבין על מינויה ויחסו אלייה, אך ציינה כי על מפלגת הלייבור למצוא מנהיג אחר שהמפלגה תוכל להתאחד מאחוריו.

ב-18 בפברואר 2019 הודיעה ביחד עם שישה חברי פרלמנט נוספים על עזיבתה את מפלגת הלייבור על רקע התגברות האנטישמיות בקרב מפלגת הלייבור, מדיניות המפלגה ביחס לברקזיט ואופי הנהגתו של ג'רמי קורבין. יחד עמם הקימה את "הקבוצה העצמאית", אליה הצטרפו גם חברי בית הנבחרים מהמפלגה השמרנית. בספטמבר 2019 הצטרפה למפלגה הליברל-דמוקרטית. היא התמודדה בבחירות 2019 במחוז פינצ'לי-גולדרס גרין אך הפסידה. ב-2023 חזרה לשורות מפלגת הלייבור.

חיים אישיים
-----------

ב-2015 נישאה למוזיקאי אליסטר גולדסמית', לזוג בת ובן.

קישורים חיצוניים
----------------

ויקישיתוף מדיה וקבצים בנושא **לוסיאנה ברגר** בוויקישיתוף
* 

* אתר האינטרנט הרשמי של לוסיאנה ברגר
* לוסיאנה ברגר, ברשת החברתית פייסבוק

* לוסיאנה ברגר, ברשת החברתית אקס (טוויטר)
* לוסיאנה ברגר באתר הפרלמנט הבריטי
* לוסיאנה ברגר באתר הקבוצה העצמאית

הערות שוליים
------------

1. ↑  Why I had to resign, הגארדיאן, 15 באפריל 2005
2. ↑  Luciana Berger: 'Why I joined Jeremy Corbyn's cabinet', ג'ואיש כרוניקל, 16 בספטמבר 2015
3. ↑  Luciana Berger resigns from shadow cabinet, ג'ואיש ניוז, 27 ביוני 2016
4. ↑  Seven MPs leave Labour Party in protest at Jeremy Corbyn's leadership, BBC News, ‏18/2/2019
5. ↑  MP says UK Labour is ‘institutionally anti-Semitic’ as 7 lawmakers quit party, timesofisrael.com, ‏18/2/2019

|  |  |
| --- | --- |
| בקרת זהויות עריכת הנתון בוויקינתונים | 
* UKPARL: 4fn7q5Wl

 |
הרב **משה נחמיה כהניו** (נהגה: "כהנוב". ה'תקע"ז, 1817 - ח' בסיון ה'תרמ"ז, 31 במאי 1887) היה רב בלארוסי. רבן של פטרוביץ וחסלביץ, ובסוף ימיו ראש ישיבת עץ חיים בירושלים.

תולדותיו
--------

נולד בשנת ה'תקע"ז לרב משולם פייביש, בעיירה קוסטיוקוביה (קסטיוקוביצ'י) (אנ') שבבלארוס. בגיל 15 בערך נלקח לחתן בבית הגביר רבי אליהו הכהן מעשירי העיירה הסמוכה פטרוביץ והיה סמוך על שולחנו.

לאחר נישואיו נסע לוילנא ושהה שם ארבע שנים בהם הסתגר באחד מבתי הכנסיות בעיר ושקע בתורה, בתקופה זו למד הרבה מתורתו של רבי חיים מוולוז'ין שנפטר כעשר שנים לפני בואו לווילנה, ובכתביו הוא מזכירו בשם מורי ורבי.

עם שובו לפטרוביץ מונה שם למורה הוראה ורב העיר וכיהן בתפקיד זה עשר שנים, בשנת ה'תר"ח נתפנתה משרת הרבנות בקהילת חסלביץ והם הכתירו אותו לרבם, וכיהן שם 16 שנים, בהן הקים גם ישיבה גדולה אליה נהרו תלמידים מכל רחבי רוסיה.

בשנת ה'תרכ"ד עלה לארץ ישראל והשתקע בירושלים ובשנת ה'תרכ"ו נתבקש על ידי גדולי ירושלים ובראשם רבי שמואל סלנט לעמוד בראשות ישיבת עץ חיים ועמד בראשה עד לפטירתו במשך כ-25 שנה ומאות מגדולי ירושלים נמנו על תלמידיו.

ביום ח' בסיון ה'תרמ"ז נפטר בירושלים.

בירושלים
--------

היה אחד מגדולי ירושלים, וחוץ מהיותו ראש ישיבת עץ חיים, היה דורש דברי מוסר בבתי הכנסת בשבת שובה ובשבת הגדול.

עסק גם בצורכי ציבור, ועמד בנשיאות "חברת שערי חסד גמילות חסדים הכללי", שנוסדה על ידי הרב שלמה זלמן פרוש והיה הגמ"ח הראשון בירושלים.

בשנת תרל"ז (1877) עלה לירושלים הרב יהושע ליב דיסקין. בעקבות גזרות ותקנות שרצה הרב דיסקין לתקן ונתקלו בהתנגדות חריפה, נקבע בשנת תרמ"א (1881) חוק על ידי נכבדי עדת האשכנזים הפרושים, כי כל תקנות והסכמות שיתקן הרב דיסקין ללא אישורו של הרב כהניו ואישור הרב שמואל סלנט - לא יחולו.

מזכירו האישי היה הרב חיים מיכל מיכלין.

נכדו הוא פייבל כהנוב.

על שמו נקרא רחוב "ארץ חפץ" בשכונת מעלות דפנה בירושלים, ורחוב "הרב כהנוב" בשכונת שערי חסד בירושלים.

חיבוריו
-------

* **ארץ חפץ** - על הלכות תרומות ומעשרות.
* **חוקות עולם** - על הלכות כלאים.
* **מי מנוחות** - על הלכות שבת.
* **נתיבות השלום** - על שולחן ערוך אבן העזר וחושן משפט.
* **שנת השבע** - על הלכות שמיטה.
* **נופת צופים** - על הגדה של פסח.
* **שפתי ישנים** - על ענייני תפילה.
* **שאלו שלום ירושלים** - תיאור חייהם של בני ירושלים בתקופתו.

צוואתו נדפסה בסוף ספרו שפתי ישנים.

קישורים חיצוניים
----------------

* כתבי משה נחמיה כהניו בפרויקט בן-יהודה
* יצחק אייזיק בן משה אהרן סנדר, **תולדות גדולי ירושלים - ב**, שיקאגא, תש"ך, באתר היברובוקס
* משה נחמיה כהניו, באתר "החכם היומי"
* משה נחמיה בן משלם פיבוש כהניו (1817-1887), דף שער בספרייה הלאומית

הערות שוליים
------------

1. ↑  הוספות אברהם משה לונץ לספר תבואת הארץ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306710205171
* GND: 142467839
* LCCN: no92004756
* NTA: 297368443
* VIAF: 265882542
* WorldCat: viaf-265882542

 |
**ראם סמואל** (נולד ב־20 בספטמבר 1964) הוא נהג מרוצי מכוניות ישראלי ומנטור. פעמיים אלוף צרפת במסגרת הליגה האירופית של מרוצי ראלי (1994 ו-1997).

ביוגרפיה
--------

בנעוריו חלה סמואל בסוכרת נעורים, והוא נהג המרוצים הסוכרתי הראשון בעולם במסגרת הפדרציה הבינלאומית לרכב. סמואל התחרה בארץ ובאירופה בשנים 1991–2000 וזכה פעמיים באליפות צרפת במרוצי ראלי, כאשר השתתף גם במרוצים בהמסגרת אליפות אירופה בראלי (1994 ו-1997) ובהמשך אימן במספר בתי ספר לנהיגה מתקדמת בעולם.

בשנת 1996 הקים סמואל בית ספר ישראלי לנהיגה מתקדמת בשם "מסלולים". בשנת 2013 רכשה קבוצת "רוביקון ביזנס גרופ", בראשות איש העסקים אמיר ברמלי, 50% מחברת "מסלולים". באפריל 2015 הודיע על מכירת חלקו בחברת מסלולים. כיום הוא הבעלים של "פרו-דרייב", שנותנת שירותים מקצועיים בתחום נהיגה והדרכה בנהיגה מתקדמת וספורטיבית.

סמואל הוא מנטור בתחום הנהיגה והעצמה אישית ומפתח תכנים בלימוד נהיגה מתקדמת וספורטיבית. בנוסף מרצה בנושאי הגשמה ופיתוח עצמי לקבוצות שונות; פרסם מאמרים בנושא נהיגה נכונה בעיתונות ובאתרי אינטרנט; הנחה הדרכות נהיגה נכונה בטלוויזיה. ומשמש כיועץ בתחום הנהיגה בירחוני רכב ובתוכניות טלוויזיה שונות.

חיים אישיים
-----------

סמואל נשוי לאיילת ואב לבן ולבת, מתגורר בגני תקווה.

קישורים חיצוניים
----------------

ויקישיתוף מדיה וקבצים בנושא **ראם סמואל** בוויקישיתוף
* 

* אתר האינטרנט הרשמי של ראם סמואל
* ראם סמואל, ברשת החברתית פייסבוק

* ראם סמואל, ברשת החברתית LinkedIn
* עינת שגיא אלפסה, נהג המירוצים הישראלי שזכה באליפות - למרות הסוכרת, באתר ynet, 2 באפריל 2015
* MERC: Reem Samuel profile, Motorsport Network,‏ 2 במאי 2001 (באנגלית)

הערות שוליים
------------

1. ↑  אלי שאולי, ראם סמואל עוזב את מסלולים, אוטו, 7 באפריל 2015
**מרתה בסטיאנלי** (באיטלקית: **Marta Bastianelli**; נולדה ב-30 באפריל 1987) היא רוכבת אופני כביש איטלקית. נכון ל-2023 בסטיאנלי רוכבת בקבוצה האמירתית UAE Team ADQ. בסטיאנלי היא אלופת העולם בשנת 2007, ואלופת אירופה בשנת 2018.

קריירה
------

בסטיאנלי התחילה את הקריירה המקצוענית שלה בסערה, כאשר זכתה בזהב באליפות העולם באופני כביש מקדימה את מריאנה ווס במקום השני ואת ג'ורג'ה ברונזיני במקום השלישי. לאחר ששלוש שנים קודם לכן, זכתה במדליית הכסף באליפות העולם עד גיל 19.

בתחילת יולי 2008, בדיקת החומרים ממריצים של בסטיאנלי נמצאה כחיובית, ונמצאה בשתן שלה פנפולרמין(אנ'). בעקבות כך היא הושעתה מהנבחרת האולימפית של איטליה לאולימפיאדת בייג'ינג והושעתה לכל שנת 2009. בסטיאנלי פנתה לבית הדין לבוררות בספורט, אך הוא הגדיל את העונש לשנתיים השעיה.

בסטינאלי התקשתה לחזור ליכולת שלה אחרי תום ההשעיה, והניצחון הראשון שלה מאז ההשעיה הגיע ב-2013. כאשר ניצחה את הקטע הראשון ואת דירוג הנקודות ב-Tour Languedoc Roussillon(אנ'). ובעונת 2014 לא התחרתה.

בסטינאלי התחילה לחזור ליכולת שאפיינה אותה פעם, כאשר ניצחה במרוצים חד יומיים באיטליה וקטעים בודדים במרוצי קטעים. אך ב-2018 רשמה את אחת מעונות השיא שלה, מנצחת את אליפות אירופה באופני כביש את גנט - וולגם לנשים, את חץ ברבנט ואת Grand Prix de Dottignies.

ב-2019 היא ניצחה את הרונדה ון פלנדרן, ואת מרוץ הקטעים הצ'כי "גרסיה - אורלובה". בנוסף לכך היא הפכה לאלופת איטליה ב-28 ביולי, וניצחה בסוף העונה את גראן פרמיו ברונו בגלי.

קישורים חיצוניים
----------------

ויקישיתוף מדיה וקבצים בנושא **מרתה בסטיאנלי** בוויקישיתוף
* 

* אתר האינטרנט הרשמי של מרתה בסטיאנלי

* מרתה בסטיאנלי, באתר olympedia.org

* מרתה בסטיאנלי, באתר Cycling Archives

הערות שוליים
------------

1. ↑  European Championship 2018 - Woman Race, ProCyclingStats.com
בסטטיסטיקה, **גבנוניות** (kurtosis) היא מדד מקובל למידת הריכוז של פונקציית צפיפות או התפלגות של משתנה מקרי ממשי. גבנוניות גבוהה מתבטאת בחריגות גדולות ונדירות מן הממוצע, בעוד שגבנוניות נמוכה פירושה שהחריגות שכיחות אך קטנות יותר בעוצמתן. הגבנוניות מבוססת על המומנט הרביעי של ההתפלגות, והיא מנורמלת כך שלהתפלגות הנורמלית יש גבנוניות 0.

אחרי הפרמטרים החשובים ביותר של פונקציית התפלגות, התוחלת והשונות, המבוססים על המומנט הראשון והשני, ולצד הגבנוניות, נמצא בשימוש הצידוד, המבוסס על המומנט השלישי. במונח (האנגלי) השתמש לראשונה הסטטיסטיקאי קרל פירסון ב-1905.

הגדרה
-----

הגבנוניות של משתנה מקרי X מוגדרת לפי הנוסחה \ \gamma \_{2}={\frac {\mu \_{4}}{\sigma ^{4}}}-3, כאשר \ \mu \_{4}=E((X-\mu )^{4}) היא התוחלת של החזקה הרביעית של המרחק מן התוחלת \ \mu , ו- \ \sigma ^{2} היא השונות.

הגבנוניות אינה מושפעת מהזזה או כפל בקבוע: \ \gamma \_{2}(aX+b)=\gamma \_{2}(X). 

אם \ Y=X\_{1}+\dots +X\_{n} הוא סכום של משתנים מקריים בלתי תלויים בעלי אותה שונות, אז \ \gamma \_{2}(Y)={\frac {1}{n^{2}}}(\gamma \_{2}(X\_{1})+\dots +\gamma \_{2}(X\_{n})); בפרט, הגבנוניות של ממוצע משתנים בלתי תלויים (בעלי שונות קבועה וגבנוניות סופית) הולך וקטנה, ושואפת לאפס, כאשר המדגם גדל. על-פי משפט הגבול המרכזי, נובע מכאן שהגבנוניות של ההתפלגות הנורמלית היא אפס, עובדה שניתן לאמת בחישוב ישיר.

גבנוניות של מדגם
----------------

גבנוניות מוגדרת לא רק עבור התפלגות תאורטית, אלא גם עבור מדגם סופי. הגבנוניות של מדגם \ x\_{1},\dots ,x\_{n} מחושב לפי הנוסחה g\_{2}={\frac {n\,\sum \_{{i=1}}^{n}(x\_{i}-\overline {x})^{4}}{\left(\sum \_{{i=1}}^{n}(x\_{i}-\overline {x})^{2}\right)^{2}}}-3, כאשר \ {\bar {x}} הוא ממוצע המדגם. אומד זה אינו חסר הטיה.

כאשר מבקשים לאמוד את הגבנוניות של ההתפלגות מתוך הגבנוניות של מדגם, מקובל לתקן אותה לפי הנוסחה \ G\_{2}={\frac {n-1}{(n-2)(n-3)}}\left((n+1)\,g\_{2}+6\right)\!, המהווה אומד חסר הטיה כאשר דוגמים מהתפלגות נורמלית. בדרך כלל, בדגימה מהתפלגויות אחרות, גם האומד המתוקן אינו חסר הטיה.

ראו גם
------

* תוחלת ושונות
* צידוד

קישורים חיצוניים
----------------

ויקישיתוף מדיה וקבצים בנושא **גבנוניות** בוויקישיתוף
* גבנוניות, באתר MathWorld (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 4487751-1

 |
**נושא כלים** הוא עוזר או משרת המסייע לאדם בעל מעמד חשוב משלו.

דון קיחוטה ונושא כליו, סנצ'ו פנשה
במקרא הוזכרו נושאי כליהם של מנהיגים, כדוגמת אבימלך בן גדעון (שופטים, ט', נ"ד), שאול המלך (ספר שמואל א', פרק ל"א) ובנו יהונתן (שם, פרק י"ד), וכן יואב בן צרויה (שמואל ב', י"ח, ט"ו). גם דוד המלך שימש תקופה מסוימת כנושא כליו של שאול (שמואל א', ט"ז, כ"א). נושא הכלים נשא את כלי המלחמה עבור אדונו, ובכמה מקרים מתואר שנושא הכלים היה מצויד גם בנשק אישי עבורו, והשתתף באופן פעיל בלחימה (שמואל א', י"ד).

בימי הביניים היה נושא הכלים האדם שנשא את כלי המלחמה של האציל הלוחם, ובעיקר את המגן, וסייע לו בלבישת שריון הגוף. נושאי הכלים היו בעלי מעמד נחות משל הלוחם ששירתו, או שהיו חניכים בתהליך החינוך לאבירות, ושאפו ללמוד מהאביר את מלאכת הלחימה ולהתקדם אל מעמד גבוה יותר. כשאבירים נלחמו ביניהם, בדרך כלל גם נושאי הכלים נאבקו ביניהם.

בשפות רבות נגזר שמו של נושא הכלים מהמילה **מגן**, משום שנושא הכלים נשא, לפני הקרב, את המגן הכבד של אבירי ימי הביניים

נושאי כלים מסוימים, שהופיעו ביצירות ספרות מפורסמות, דוגמת: **סנצ'ו פנסה** ב"דון קיחוטה", **גורט** ב"אייבנהו" ונושאי הכלים של המוסקטרים בספרי אלכסנדר דיומא האב, היו בעצמם לדמויות מפורסמות.

בתרבות המודרנית, חסרת האבירים, נושאי כלים נושאים את תיק מקלות החבטה של שחקני הגולף או פריטים אחרים המכבידים על בעל המעמד או שזה לא מכבודו לשאת אותם בעצמו.

הרמב"ם כותב על רבי עקיבא שהוא היה נושא כליו של בר כוכבא. על כך כותב רבי יוסף קארו שזה לא ברור כיצד זה אפשרי ועל כן יש שפירשו שרבי עקיבא היה נושא כלים במובן שהוא תמך במרד. לעומת זאת, היו שמצאו רמז לכך שרבי עקיבא בעצמו יצא למלחמה. 

הביטוי **נושא כלים** משמש גם לציין יחסי גומלין לא שוויוניים בין שותפים לדרך, כך מתואר לעיתים פוליטיקאי אחד כנושא הכלים של פוליטיקאי אחר.

בספרות התורנית
--------------

בספרות התורנית משמש הביטוי בהשאלה כתואר לפרשנות, היינו לחיבור פרשני הבנוי כל כולו על גבי חיבורו של אדם אחר ומלווה אותו בהבהרות פרשניות ובהערות מרחיבות. הגיון המטאפורה הזו הוא כביכול המפרש נושא את כליו של הספר המתפרש. 

במיוחד ידועים: 

* נושאי כליו של הרמב"ם - יש מנושאי כליו שעסקו בציון מקור לדבריו, ויש שעוסקים בפרשנות דבריו, ואחרים נכתבו על מנת ליישב את דבריו מהשגותיו של הראב"ד.
* נושאי כליו של השולחן ערוך - רבים מהפרשנים עוסקים בביאור דבריו, ואחדים עסקו במקורות לדבריו, כבאר הגולה וביאור הגר"א.

ראו גם
------

* מגן

קישורים חיצוניים
----------------

ויקישיתוף מדיה וקבצים בנושא **נושא כלים** בוויקישיתוף

הערות שוליים
------------

1. ↑  מנחם ברודי, רבי עקיבא כנושא כליו של בן כוזיבא, עיטורי כהנים, גיליון 62 ה'תש"ן

|  |  |
| --- | --- |
| בקרת זהויות עריכת הנתון בוויקינתונים | 
* GND: 4799274-8

 |
מברשת אסלה
**מקל אסלה** או **מברשת אסלה** הוא כלי המשמש לניקוי האסלה, בדרך כלל תוך שימוש בחומר חיטוי כלשהו.

הכלי מורכב ממברשת המחוברת למקל ארוך בעלת זיפים קשים וקצה מעוגל. הזיפים בדרך כלל עשויים מפוליפרופילן, אך בעבר השתמשו בשיער סוסים ופרים, או סנאים ומכרסמים אחרים. על פי רוב, יצורף למקל האסלה מתקן נלווה המיועד להחזיקו ולקלוט טפטופים לאחר השימוש. נוהגים למלא את המתקן בחומר חיטוי למניעת ריחות רעים.

מברשת הפלסטיק הומצאה בשנת 1932 על ידי ויליאם שופ (William C. Schopp) בקליפורניה ושנה לאחר מכן רשמה חברת המברשות האמריקנית "אדיס" (the Addis Brush Company) פטנט על ייצור מברשות אסלה מפלסטיק.

"המלך אוּבּוּ", מחזה צרפתי שנכתב על ידי אלפרד ז'ארי בשנת 1896 מתאר מוות ממברשת אסלה.

מברשת אסלה בקריקטורה משנת 1899 על פרשת דרייפוסמברשת אסלה בקריקטורה משנת 1899 על פרשת דרייפוס

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שרביט** |
| ויקישיתוף תמונות ומדיה בוויקישיתוף: **מברשת אסלה** |

הערות שוליים
------------

1. ↑  Ubu Roi In English Wikipedia
2. ↑  Jeremy Piper, "Tragic lives and death by toilet brush: *The Oxford Dictionary of Plays*" in *Times Higher Education*, 26 August 2005
3. ↑  Andrew Parker, "Toilet brush blunder death" *The Sun* 18 May 2010
4. ↑  Ted Thornhill, "Toilet brush handle in buttock kills mum", *The Metro*, 20th May, 2010
**ריצ'רד אוסטין קווסט** (באנגלית: **Richard Austin Quest**; נולד ב-9 במרץ 1962) הוא עיתונאי בריטי ממוצא יהודי, המשמש כפרשן כלכלי בכיר ברשת הטלוויזיה האמריקאית CNN, ופועל מניו יורק. בעל תוכנית טלוויזיה פופולרית בנושא כלכלה, המשודרת חמישה ימים בשבוע, וכן מנחה שתי תוכניות נוספות בכלכלה. לפני כן הנחה תוכנית בכלכלה שיועדה לקהל צופי הבוקר באירופה.

ביוגרפיה
--------

קווסט נולד למשפחה יהודית בליברפול שבאנגליה, ויש לו קרובים בישראל. בוגר תואר שני במשפטים מאוניברסיטת לידס.

### קריירה עיתונאית

את דרכו המקצועית החל קווסט בשנת 1983, בתפקיד מנהל חדשות בתחנות הרדיו של הקמפוס באוניברסיטת ואנדרבילט. בשנת 1985 הוא החל לעבוד כעיתונאי מתלמד ברשת BBC והצטרף למחלקה הפיננסית בשנת 1987. בשנת 1989 עבר לניו יורק, שם שימש ככתב הכלכלי בצפון אמריקה. משם המשיך לתפקיד בתוכנית "חדשות 24 BBC", שם עסק בסקירות מצב מניות בעולם וסקירה כלכלית על עולם העסקים הגלובלי, תוכנית שהגיש ביחד עם פאדי אוקונל.

קווסט הצטרף בשנת 2001 להשקה של תוכנית הטלוויזיה "עסקים בינלאומיים", אשר כיסתה מגוון רחב של אירועים עולמיים שונים ושודרה ברשת CNN, בהם ניתוח הבחירות בארצות הברית, השקתו של מטבע האירו ב-1 בינואר 2002, הטיסה המסחרית האחרונה של מטוס הקונקורד ובסיקור בית המלוכה הבריטי.

בשנת 2006 דחה קווסט הצעה להצטרף לצוות המגישים של ערוץ אל ג'זירה בשפה האנגלית, בטענה שתפקיד זה אינו מתאים לאדם שהוא גם הומוסקסואל וגם יהודי.

קישורים חיצוניים
----------------

ויקישיתוף מדיה וקבצים בנושא **ריצ'רד קווסט** בוויקישיתוף
* ריצ'רד קווסט, ברשת החברתית אקס (טוויטר)
* ביוגרפיה באתר CNN
* ליאור פרידמן, חדשות 2, ‏"תקיפה באירן? קטסטרופה כלכלית", באתר ‏מאקו‏, 25 באוגוסט 2012
* יונתן כיתאין, ‏"הבנתי שצריך להביס את הגישה שהכלכלה משעממת", באתר גלובס, 3 במאי 2018
* אתר למנויים בלבד טלי גולדשטין, ריצ'רד קווסט: לא כולם יכולים לעבוד בהיי-טק; כלכלת ישראל צריכה תוכנית חלופית, באתר TheMarker‏, 9 במאי 2018
* יונית לוי, ‏הפרשן הבכיר של CNN על המהפכה המשפטית: "אנשים פשוט יתחילו לנטוש", באתר ‏מאקו‏, 13 במרץ 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307210905171
* ISNI: 0000 0000 6968 494X
* LCCN: n2015068798
* VIAF: 98505321
* WorldCat: lccn-n2015068798

 |
איור הממחיש את ההבדלים שבין היממה השמשית ליממה הכוכבית. בנקודה (1) השמש בצהריים במצהר של כדור הארץ. בנקודה (2) כדור הארץ השלים סיבוב מלא ביחס לאותה נקודה באופק. (אך לא ביחס לשמש). בנקודה (3) משלים כדור הארץ סיבוב שלם ביחס לשמש והשמש שוב תופיע במצהר כדור הארץ.
**יממה כוכבית** (יממה סדרלית) הוא פרק הזמן שבמהלכו כדור הארץ עושה סיבוב מלא סביב צירו (360°) ומגיע לאותו מצב ביחס לכוכבים.

יממה כוכבית אורכת 23 שעות, 56 דקות ו-4 שניות.

את מדידת היממה הכוכבית ניתן לבצע על ידי מדידת פרק הזמן שבין ההופעה של כוכב מסוים בנקודה מסוימת בכיפת השמים בשני ימים עוקבים.

היממה בת 24 שעות בדיוק בה רגילים להשתמש היא פרק הזמן שבו משלים כדור הארץ סיבוב שלם על צירו - ביחס לשמש. ונקראת יממה שמשית.

היממה הכוכבית והשמשית
---------------------

כדור הארץ משלים הקפה מלאה סביב צירו (360°) אחת ל-23 שעות 56 דקות ו 4 שניות.

היות שבאותו זמן כדור הארץ גם ממשיך בתנועתו להקפת השמש, הוא נזקק ל4 דקות נוספות על מנת לשוב לאותה הנקודה בדיוק ביחס לשמש, שהוא בעצם סיבוב של כ-361°. 4 הדקות הללו משלימים את היממה השמשית ל24 שעות בדיוק.

היממה בת 24 שעות בדיוק בה רגילים להשתמש נקראת **'היממה השמשית הממוצעת'** והיא מבטאת את סיבוב של כדור הארץ על צירו ביחס לשמש משום שלשמש השפעה אקוטית על כדור הארץ.

השפעה על מופעי השמש והכוכבים
----------------------------

הפער בין היממה הכוכבית ליממה השמשית של כ4 דקות מדי יום, יוצרת שינוי מעגלי ביחס שבין מופע הכוכבים והשמש בכיפת השמים. לדוגמה: אם היום נצפה ברגולוס במצהר בשעה כל שהיא מחר בשעה זו הוא יראה במיקום מעט שונה משום שהשעה היא ביחס ליממה השמשית ומאתמול קיים ביניהם פער של 4 דקות. כמו כן מיקום הכוכב בשמים ביחס לשמש ישתנה בעקבות פער ההקיף של כדור הארץ על צירו ביחס לשמש והכוכבים. שינוים אלו ישובו ויתאפסו אחת לשנה על פי מעגליות מסלול כדור הארץ סביב השמש.

בדומה לכך הפער בין היממה השמשית ליממה השמשית הממוצעת יוצר שינויים מעגליים במופע השמש בכיפת השנים הנקרא אנלמה.

ראו גם
------

* יממה
* יממה שמשית
* סיבוב כדור הארץ

קישורים חיצוניים
----------------

ויקישיתוף מדיה וקבצים בנושא **יממה כוכבית** בוויקישיתוף

הערות שוליים
------------

1. ↑  2.16 יממה כוכבית ויממה שמשית | מצפה הכוכבים כנרת
2. ↑  ההבדל בין יממה שמשית ליממה כוכבית, באתר FXP

|  |  |
| --- | --- |
| בקרת זהויות עריכת הנתון בוויקינתונים | 
* GND: 4204458-3
* NKC: ph254467

 |
**מיג 1.44** (**МФИ Микоян МиГ-1.44**, קוד נאט"ו: פלאטפאק - Flatpack) הוא שמו של אב טיפוס רוסי למטוס קרב מהדור החמישי שיועד להיות מטוס ניסוי ומטוס קרב רב-משימתי (תקיפה ויירוט).

המטוס, בו תוכננה התקנת מנועים מדגם АЛ-41Ф, נוצר כתגובה למטוס ה-F-22 האמריקאי. המטוס תוכנן להכיל יישום נרחב של טכנולוגיית החמקן. חימוש המטוס תוכנן להיות בתא פנימי מכוסה בצבע מיוחד המקשה על זיהוי המטוס באמצעות מכ"ם, המטוס עוצב בדרך מיוחדת של משטחים עקומים.

פיתוח המטוס יצא לדרך בסוף שנת 1979 במסגרת תוכנית И-90 (תוכנית "מפציץ שנות ה-90" = «истребитель 1990-х годов»). במקור תוכנן פיתוח שני דגמים, מטוס קרב רב-משימתי (ראשי תיבות ברוסית МФИ, מוכר גם כ-MFI) ומטוס קרב קל (LFI), שהיו אמורים להתבסס על דגמים דומים כדי להוזיל את הפיתוח. בשנת 1981, המכון האווירודינמי המרכזי (ЦАГИ) שביצע מחקר אווירודינמי וניסויים במנהרת רוח עבור הפרויקט, המליץ לפתח משטחי קנארד משולשים, כדי לשפר את יעילותו האווירודינמית של המטוס ולאפשר לטוס בזוויות התקפה שונות. 

המטוס בעל המספר 1.44 מסמל את אב הטיפוס עליו עבדה חברת מיקויאן גורביץ' (מיג) בפרויקט И-90. המטוס בעל שם הקוד 1.42/1.44 היה אמור להיכנס לייצור סדרתי ולשרת את חיל האוויר הסובייטי.

פיתוח מטוס הקרב , אושר רשמית, והחל על ידי חברת מיג בשנת 1983, ב"תוכנית היעד המשולבת" («Комплексная целевая программа») שכללה אפיון המטוס, שיהיה בעל כוח הנעה אווירי וחימוש, ומילוי הדרישות הטקטיות והטכניות של חיל האוויר ושר ההגנה. בשנת 1987 אושר התכנון של שני הדגמים, אך עקב מגבלות תקציב בוטל הפיתוח של הדגם הקל. בשנת 1991 המטוס עבר לשלב תכנון מתקדם, אך נפילת ברית המועצות בסוף אותה שנה עצרה את המשך הפיתוח עוד לפני שבוצעה טיסת ניסוי ראשונה

מטוס ההדגמה היחיד מדגם מיג 1.44 הועבר לעיר ז'וקובסקי במחוז מוסקבה בשנת 1997 מתוך כוונה לבצע שם טיסות ניסוי, אך הממשלה הרוסית לא אישרה תקציב לכך ואף השאירה את קיום המטוס מסווג, דבר שמנע חשיפתו בתערוכות אוויריות. החשיפה הראשונה של קיום המטוס באמצעי התקשורת הרוסיים הייתה בסוף שנת 1998. בינואר 1999 הוצג מטוס ההדגמה לבכירי הצבא והממשלה הרוסית ולנציגי התקשורת הבינלאומית.

טיסת הבכורה של המטוס נערכה בפברואר 2000. טיסה שנייה בוצעה באפריל אותה שנה, ומאז לא היו דיווחים על טיסות מתוכננות נוספות. המטוס לא עבר לשלב ייצור סדרתי ונראה שהפרויקט בוטל ללא הודעה מפורשת.

כיום, ישנו רק דגם אחד של אב טיפוס החונה בחניית ה"מיגים" של מכון מחקר התעופה ע"ש גרומוב («Лётно-исследовательский институт имени М. М. Громова»). רוב הטכנולוגיות שיושמו במטוס, הועברו לשימוש בתוכנית סוחוי T-50 לחימוש וייצור מטוסי קרב חדישים עבור חיל האוויר הרוסי מתוצרת חברת סוחוי.

קישורים חיצוניים
----------------

ויקישיתוף מדיה וקבצים בנושא **מיג 1.44** בוויקישיתוף

| מטוסי המיג |
| --- |
| מטוסי קרב | מיג-1 • מיג-3 • מיג-5 • מיג-9 • מיג-15 • מיג-17 • מיג-19 • מיג-21 • מיג-23 • מיג-25 • מיג-29 • מיג-29M/מיג-33 • מיג-29K • מיג-31 • מיג-35 • מיג-41 | מיג 35 |
| מטוסי תקיפה | מיג-6 • מיג-23 • מיג-27 |
| אבות טיפוס | מיג-8 • מיג-110 • מיג I-270 • מיג 1.44/1.42 |
| מטוסי אימון | מיג AT |
**לחמניית צ'לסי** (באנגלית: **Chelsea bun**) היא סוג של לחמניית דומדמניות אשר נאפתה לראשונה במאה ה-18 בבית הלחמנייה בצ'לסי, מוסד שהיה המועדף על בני המלוכה מבית הנובר שהיו רגילים למאפים דומים במטבח המקומי (בגרמניה) שלהם. החנות נהרסה בשנת 1839.

מאפיינים
--------

הלחמנייה עשויה מבצק שמרים עשיר בטעם קליפת לימון, קינמון או תבלינים מעורבים. מרדדים את הבצק, מורחים בתערובת של דומדמניות, סוכר חום וחמאה ואז יוצרים מין בול עץ מרובע. תהליך הכנת הלחמנייה הזו דומה מאוד לזה הכרוך בייצור שבלול הקינמון. לאחר האפייה, באופן מסורתי, לחמניית הצ'לסי מזוגגת בסירופ (או מים קרים וסוכר). הוא מזוגג בעודו חם כך שהמים מתאדים ומשאירים ציפוי סוכר דביק. לחמניות מתוצרת מסחרית מכוסות לפעמים בציפוי גלייס.

ראו גם
------

* שטרודל, עוגה אירופאית דומה במילוי פרג או אגוזים קצוצים

קישורים חיצוניים
----------------

ויקישיתוף מדיה וקבצים בנושא **לחמניית צ'לסי** בוויקישיתוף
* איך מכינים לחמניות של צ'לסי

הערות שוליים
------------

1. ↑  Kathryn Hawkins *The Food of London: A Culinary Tour of Classic British Cuisine*, Singapore: Periplus Editions (HK) Ltd, 2002, p.26
2. 1 2  Alan Davidson "Bun" in *The Oxford Companion to Food* Oxford University Press, 1999, p. 114 מסת"ב 0-19-211579-0
3. ↑  John Timbs (1855). *Curiosities of London*. Dav. Bogue. p. 76.
4. ↑  Pamela Foster *Abbey Cooks Entertain*, Burlington, Ontario: Pamela Powered Inc. p.50
**יהושע צייטלין** (או צייטלס, צייטליש; 1742 - ה'תקפ"ב, 18 באוגוסט 1822) היה עסקן ושתדלן יהודי.

חייו
----

צייטלין, יליד שקלוב (מחוז מוהילב, היום בבלארוס), היה בצעירותו תלמידו של רבי אריה לייב גינצבורג בעל "שאגת אריה". הוא עשה חיל במסחר והתעשר. היה מקורב לנסיך פוטיומקין וכשכבשה האימפריה הרוסית את אזור מגוריו החל לספק סחורות לצבא הרוסי במלחמותיו עם טורקיה. הודות להצלחתו בסיפוק צורכי הצבא נתמנה ליועץ של חצר המלוכה.

עם מותו של פוטיומקין ב-1791 הקים לעצמו אחוזה בעיירה אוסטיה שבמחוז מוהילב, שם העסיק כ-900 איכרים. באחוזתו תמך בתלמידי חכמים משכילים, בהם ר' מנחם מנדל לפין מסטנוב ורבי ברוך שיק משקלוב, סיפק את כל צורכיהם ואיפשר להם ללמוד בבית המדרש שהקים ולהשתמש בספרייתו העשירה. בשל השילוב בין עושרו והשכלתו הרבנית נשמעה דעתו של צייטלין בענייני הציבור היהודי בתחום המושב. הוא תמך במלחמותיו של הגר"א בתנועת החסידות, וסייע לרבי מנשה מאיליה לעמוד כנגד מתנגדיו שביקשו להחרים אותו. צייטלין חיבר הגהות על ספר מצוות קטן, שנדפסו בקאפוסט בשנת תק"ף-1820.

בתו שרה התחתנה עם אברהם בן ישראל פרץ, שהתנצר עם ילדיו; נכדו, גריגורי פרץ, היה מן הדקבריסטים - משתתפי מהפכת דצמבר 1825 נגד הצאר ניקולאי הראשון. נינו היה פרופסור ולדימיר פרץ, חבר האקדמיה הרוסית למדעים, חוקר ספרות רוסית ופולקלור רוסי. הוא נשפט והוגלה לסראטוב ב-1934, בימי הטרור הסטאליני.

קישורים חיצוניים
----------------

* דוד הלחמי, רבי יהושע צייטלין משקלוב (השר מאושיצה), **חכמי ישראל**, תל אביב תשי"ח, חלק א', עמ' רכ"ט, באתר אוצר החכמה (צפייה מוגבלת למנויים)
* יהושע צייטלין, במהדורת 1901–1906 של האנציקלופדיה היהודית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007513526705171
* ISNI: 0000 0000 4789 7231
* LCCN: n97125230
* VIAF: 6687502
* WorldCat: lccn-n97125230

 |
**צבא הכיבוש** (בערבית: **جيش الفتح**, תעתיק: **ג'יש אל-פתח**) או **צבא פתח הכיבושים** הייתה מפקדת תיאום של ארגוני טרור סוניים ג'יהאדיסטים, הנלחמים במלחמת האזרחים בסוריה נגד צבא סוריה והמדינה האסלאמית, ונמצאים גם בסכסוך מול היחידות להגנת העם הכורדיות ומול הארגונים החילוניים באופוזיציה הסורית. המפקדה הוקמה במרץ 2015 במחוז אידליב של סוריה ביוזמת ג'בהת אל-נוסרה (בין 5,000-7,000 חמושים), שלוחתו של אל-קאעידה בסוריה, והצטרפו אליוהארגונים סלאפיים גדולים בהם לגיון א-שאם (מעל 500 חמושים), אחראר אל-שאם (מעל 10,000 חמושים), חברי ברית המהגרים והסייענים (פחות 6,000 חמושים) וארגונים ג'יהאדיסטיים קטנים נוספים. 

בהמשך 2015, הנחיל צבא הכיבוש תבוסות לצבא אסד במחוז אידליב והרחיב את התיאום בין הארגונים הסלאפיים למחוזות סוריים נוספים. נכון לאמצע 2015, צבא הכיבוש היווה את אחד הכוחות הדומיננטיים במלחמת האזרחים בסוריה. בינואר 2017 התיאום בין הארגונים השתבש ומפקדת התיאום התפרקה לתחריר אל-שאם הקיצוני יותר (מזוהה עם אל-קאעדה) ואחראר אל-שאם שנחשב יותר פרגמטי, אך עדיין מחשב ארגון ג'יהאדיסטי.

שם המפקדה
---------

שם המפקדה "פתח" - מקורו במושג מראשית האסלאם ״פתוחאת האסלאם״ (כיבושי האסלאם בתקופת הנביא ואחריו), כאשר הפירוש המילולי למילה "פתח" הוא "פתיחה של אזור" בראייה האסלאמית. לפי האסלאם השמרני, העולם סגור ורק שהאסלאם כובש הוא "פותח" אותו דרך המרת הדת.

יחסים עם הקואליציה הלאומית הסורית
---------------------------------

שני חברי מפקדת התיאום - אחראר אל-שאם (חבר בברית החזית האסלאמית) ולגיון אל-שאם הם למעשה גם קשורים למועצת הפיקוד של הקואליציה הלאומית הסורית - ארגון האופוזיציה המוביל, כך שיחסי צבא פתח הכיבושים עם האופוזיציה המתונה הם מורכבים. לעומת זאת, חלק מחברי המפקדה, לרבות ג'בהת אל-נוסרה וברית המהגרים והסייענים, נמצאים למעשה בקונפליקט עם הקואליציה המתונה.

התפתחויות
---------

ברית "צבא הכיבוש" רשמה הישגים בצפון־מערב סוריה מאז מאי 2015, כאשר בשיתוף עם ארגוני מורדים נוספים כבשה את העיר אידליב והעיירה ג'יסר א־שוג'ור מידי כוחות ממשל הבעת' והחלה להתקדם לכיוון החוף.

מוקדים של "צבא הכיבוש" במחוז אידליב הותקפו בגל התקיפות הראשון של חיל האוויר הרוסי בספטמבר-אוקטובר 2015. בינואר 2017 התיאום בין הארגונים השתבש ומפקדת התיאום התפרקה לתחריר אל-שאם הקיצוני יותר (מזוהה עם אל-קאעדה) ואחראר אל-שאם שנחשב יותר פרגמטי, אך עדיין נחשב ארגון ג'יהאדיסטי.

הערות שוליים
------------

1. ↑
2. ↑  אתר למנויים בלבד עשרות תקיפות רוסיות בסוריה; איראן וחיזבאללה נערכות למבצע קרקעי, באתר הארץ, 1 באוקטובר 2015